Zaragoza

**Főváros:** Luna

**Nyelv:** latin

Észak-Nyugat Afrika területére római telepesek érkeztek a I. század második felében és alapították meg Luna városát. A területen lévő muszlim birodalmak alatt békésen, elfeledve éltek és megőrizték latin vallásukat és kultúrájukat. A Maríndia dinasztia uralkodása alatt ez a kis város elkezdett megerősödni és egyre aktívabb kereskedést folytatni kezdetben csak a környező falvakkal és városokkal. A dinasztia hanyatlása és bukása idején a XV. században Luna városát Floria és Honorus testvérpár irányítja. A Maríndiák bukása után teljes káosz uralkodott a dinasztia által irányított területeken aminek a megoldására a Luna városát irányító testvérpár ajánlkozott fel. Nagyszabású ígéreteik betartásával az egész terület uralmuk alá került ami az ország gazdasági fellendülésével is járt.

Luna alapítása  óta eltelt évszázadok alatt az eredeti latin kultúra és vallás változásokon ment keresztül. A kereszténység felemelkedése csak lassabban jutott el a távoli városba, és csak részben vették át a lakosok. Luna már nevéből fakadóan is erősen kötődött a Holdhoz, ás annak istennőjéhez, Dianához, így a kereszténységből az addigi szokásokhoz közelebb álló részleteket emelték át elsősorban. A vallás Szűz Mária tisztelete köré szerveződött, ő a kialakuló részben keresztény, részben római elemeket tartalmazó vallás fő alakja.

Az ország neve, Zaragoza, a történet szerint onnan származik, hogy gyerekként Floria súlyos beteg lett, és senki nem tudta meggyógyítani. Már mindenki lemondott róla, amikor egy éjszaka álmában megjelent neki egy gyönyörű nőalak, és a Zaragoza szót súgta neki. Amikor ezt elmesélte a családjának, az apja egy újabb lázálomnak gondolta, de öccse Máriának vélte a nőalakot, és kérte áldozzanak neki a Zaragoza szót kántálva. Az apa engedett a kérésnek, Floria pedig még aznap meggyógyult. Ugyanaznap Honorus haja feketéről tűzvörösre változott. Amikor a testvérpár a terület élére került, Ringo, a legfőbb tanácsadójuk ajánlotta, az országot nevezzék Zaragozának, mert a szó egyszer már gyógyulást és jólétet hozott.

Az ország valóban virágzott, és Luna egyre több kereskedőt vonzott magához a világ minden tájáról, de többségük a környező, muszlim területekről származott, és szembesülniük kellett vele, hogy Luna lakosai makacsul ragaszkodnak a latin nyelvhez és saját vallásukhoz, olyannyira, hogy a legtöbb kereskedő lassanként már-már kényszerűségből is átvette, eltanulta a nyelvet és a szokásokat, de az iszlám vallásból nem akart engedni. A vallási ellentét 1508-ban majdnem fegyveres konfliktussá fajult, amikor Floria újabb álmot látott. Ezúttal szárnyas férfialak jelent meg neki és azt mondta, a különböző vallások mind a nagy egész részei, és aki egy részt kiemel a többi fölé, az vétket követ el. Ezt Ringo úgy magyarázta, hogy ha Zaragoza nem fogad el más vallásokat is az gyorsan a végét jelentheti.

Ekkor Honorus új törvényt hozott, ami kimondta, hogy amíg egy vallás nem szól az állam és a béke ellen, addig bárki szabadon gyakorolhatja. Ezzel nem csak a muszlim lakosságnak tett engedményt, de lehetőséget adott a zsidóságnak éppúgy, mint a katolikusoknak vagy az ortodoxoknak a szabad vallásgyakorlásra, majd a reformáció megjelenésével az új tanok terjedésének is. Mivel a törvény szigorúan bünteti, hogy bárkit a vallása miatt támadjanak, így Lunában, és Zaragozában békében él egymás mellett számtalan nép, vallás és kultúra, és az ország nem titkolt célja, hogy ez a béke az egész világban így legyen.

### Vezetők

**Honorus** (az arabok, ahmarnak, vörösnek emlegetik): az ország politikai és katonai vezetője (bár Zaragoza háborúba csak a saját vagy egy szövetségese védelmében lép, eszméit nem akarja erőszakosan terjeszteni).

**Floria** (az arabok mufaladnak, kegyeltnek nevezik, és úgy gondolják, a szárnyas férfialak Gábriel arkangyal lehetett, aki békét és jólétet hozott így nekik): az ország vallási és kulturális vezetője, ő felel az 1508-as törvény betartatásáért. A nép szereti, mert bárki fordulhat hozzá ügyes-bajos ügyeivel.

**Ringo:** a testvérpár és az ország fő tanácsadója, tapasztalt politikus, minden döntésben részt vesz